Document ID: /roh_data/filtered/fineweb-2-filterrobots_roh.jsonl.gz/71574

Irene Cadurisch – cumbat enavos suenter malsogna
- Gievgia, 12.3.2015, 16:32
Il mais schaner era in grev temp per la giuvna da 23 onns. In temp en il qual Irene Cadurisch è era sa dumandada sche sport n'è forsa betg il gist per ella. Ma il biatlon è sia gronda amur, per quel cumbatta ella.
«Jau n'era betg pli buna da guardar biatlon en televisiun»
Entagl dad ir als campiunadis mundials en la Finlanda, ha Irene Cadurisch dastgà ir en il Canada a far cursas da test. L’emprima cursa è stada ina dischillusiun, ella era minutas pli plauna che normal.
Mintga di ha Irene Cadurisch dentant chattà enavos in zic tar sia furma. Per l’avegnir è ella optimistica, era da cuntanscher grondas victorias.